Ferdinand Oyono
Ferdinand Oyono var en camerounsk forfatter og diplomat. Oyono fungerde som ambassadør for Cameroun og generalsekretær for UNICEF. Han skrev sine to første romaner i Paris, hvor de også blev udgivet.
I Une vie de boy (1956, dansk En boy's liv, 1965) beskriver hovedpersonen i dagbogsform sit liv som tjener hos franske kolonialister. Bag den tilsyneladende naive fremstilling gemmer der sig vrede over racisme og udnyttelse. Den sørgmuntre beretning Le vieux nègre et la médaille (1956, dansk Den gamle neger og medaljen, 1963) gennemskriver de samme temaer, nu som farce. De to formfuldendte satiriske romaner er klassikere i afrikansk litteratur.
Efter endt diplomatkarriere vendte han i 1985 tilbage til sit hjemland, hvor han blev kulturminister.